CELEX: 31988D0455
Language: el
Date: 1988-07-01 00:00:00
Title: 88/455/ΕΟΚ: Απόφαση της Επιτροπής της 1ης Ιουλίου 1988 που τροποποιεί την απόφαση 87/492/ΕΟΚ σχετικά με την αναγνώριση ορισμένων τμημάτων του εδάφους των Κάτω Χωρών ως επίσημα απαλλαγμένων από την πανώλη των χοίρων (Το κείμενο στη ολλανδική γλώσσα είναι το μόνο αυθεντικό)

Avis juridique important

|

31988D0455

88/455/ΕΟΚ: Απόφαση της Επιτροπής της 1ης Ιουλίου 1988 που τροποποιεί την απόφαση 87/492/ΕΟΚ σχετικά με την αναγνώριση ορισμένων τμημάτων του εδάφους των Κάτω Χωρών ως επίσημα απαλλαγμένων από την πανώλη των χοίρων (Το κείμενο στη ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 221 της 12/08/1988 σ. 0053 - 0053

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Ιουλίου 1988  που τροποποιεί την απόφαση 87/492/ΕΟΚ σχετικά με την αναγνώριση ορισμένων τμημάτων του εδάφους των Κάτω Χωρών ως επίσημα απαλλαγμένων από την πανώλη των χοίρων  (Το κείμενο στην ολλανδική γλώσσα είναι το μόνο αυθεντικό)  (88/455/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν  να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την απόφαση 87/487/ΕΟΚ (2), και ιδίως το άρθρο 7 παράγραφος 2,  την απόφαση 82/194/ΕΟΚ της Επιτροπής της 12ης Μαρτίου 1982 για την έγκριση του προγράμματος ταχείας εξαλείψεως της κλασικής πανώλης των χοίρων, το οποίο υπέβαλε το Βασίλειο των Κάτω Χωρών (3),  Εκτιμώντας:  ότι η Επιτροπή, με την απόφαση 87/492/ΕΟΚ (4), όπως τροποποιήθηκε από την απόφαση 88/153/ΕΟΚ (5), αναγνώρισε ορισμένα τμήματα του εδάφους των Κάτω Χωρών ως επίσημα απαλλαγμένα από την πανώλη των χοίρων·  ότι μια επιπλέον περιοχή των Κάτω Χωρών πληροί τώρα τους όρους που αναφέρονται στο άρθρο 7 της απόφασης 80/1095/ΕΟΚ και, επομένως, μπορεί να αναγνωρισθεί ως επίσημα απαλλαγμένη από την κλασική πανώλη των χοίρων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο παράρτημα της απόφασης 87/492/ΕΟΚ προστίθεται η ακόλουθη περιοχή:  «- Limburg.»  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Βρυξέλλες, 1 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 325 της 1. 12. 1980, σ. 1.  (2) ΕΕ αριθ. L 280 της 3. 10. 1987, σ. 24.  (3) ΕΕ αριθ. L 89 της 3. 4. 1982, σ. 30.  (4) ΕΕ αριθ. L 283 της 6. 10. 1987, σ. 12.  (5) ΕΕ αριθ. L 71 της 17. 3. 1988, σ. 50.